สุโขทัยมีผู้ติดโควิด-19 อยู่ 2 ราย สวรรคโลกหงอยตลาดนัดหยุดขายชั่วคราว
จังหวัดสุโขทัย รายงานว่ามีผู้ป่วยโควิด-19 อยู่ 2 ราย รอยืนยันจากแล็บ 1 ราย ขณะที่ ปิดสถานที่เสี่ยง 14 วันเพื่อลดความเสี่ยง ขณะที่ อ.สวรรคโลก ตลาดนัดวันหยุดก็หยุดขายชั่วคราวเช่นกันเมื่อวันที่ 21 มี.ค.63 ผู้สื่อข่าวรายงานว่า สถานการณ์การแพร่ระบาดของติดเชื้อไวรัสโคโรนา 2019 หรือ โควิด-19 จังหวัดสุโขทัย ล่าสุดมีรายงานสรุปสถานการณ์โรคติดเชื้อไวรัสโคโรนา โควิด-19 เมื่อวันที่ 20 มี.ค. มีกลุ่มเฝ้าระวังทั้งหมด จำนวน 256 ราย กลุ่มเฝ้าระวังครบ 14 วันแล้ว จำนวน 102 ราย กลุ่มเฝ้าระวังยังไม่ครบ 14 วัน จำนวน 154 ราย ส่งตรวจทางห้องปฏิบัติการ จำนวน 61 ราย พบเชื้อ (ผู้ป่วยยืนยัน) จำนวน 2 ราย ไม่พบเชื้อ จำนวน 58 ราย รอผลตรวจยืนยัน จำนวน 1 ราย ทำให้ทางจังหวัดสุโขทัย ดำเนินการปิดสถานที่เสี่ยง 14 วัน ประกอบด้วยสถานบันเทิง นวดแผนไทยโบราณ โรงมหรสพ สถานประกอบการคล้ายสถานบริการ ฟิตเนส นอกจากนี้ยังได้ประกาศปิดชั่วคราว จนกว่าสถานการณ์จะคลี่คลาย สำหรับสนามมวย สนามกีฬา สถานที่เล่นการชนไก่ และสนามประลองไก่นอกจากนี้ การแพร่ระบาดของเชื้อไวรัสโควิด-19 ยังพ่นพิษทำให้ตลาดนัดต่างๆ ต้องหยุดขายของเพื่อป้องกันการแพร่ระบาดของเชื้อไวรัสโควิด-19 เช่น ตลาดนัดหน้าที่ว่าการอำเภอสวรรคโลก จังหวัดสุโขทัย ซึ่งทุกวันเสาร์จะมีพ่อค้าแม่ค้านำสินค้าต่างๆ ไม่ว่าจะเป็นข้าวสาร อาหารแห้ง ผักสด ผลไม้ เสื้อผ้า พริก หอม กระเทียม นำมาวางขายบริเวณหน้าที่ว่าการอำเภอสวรรคโลก และหน้าสถานีตำรวจ สภ.สวรรคโลก และถนนด้านนอกรอบบริเวณซึ่งจะเชื่อมกับตลาดสดสวรรคโลก ไม่สามารถนำสินค้ามาวางขายได้ทำให้บรรยากาศที่เคยคึกคักกลับเงียบเหงา เนื่องจากต้องป้องกันการระบาดของเชื้อไวรัสโควิด-19.
จังหวัดสุโขทัย รายงานว่ามีผู้ป่วยโควิด-19 อยู่ 2 ราย รอยืนยันจากแล็บ 1 ราย ขณะที่ ปิดสถานที่เสี่ยง 14 วัน เพื่อลดความเสี่ยง ขณะที่ อ.สวรรคโลก ตลาดนัดวันหยุดก็หยุดขายชั่วคราวเช่นกัน
โควิด-19,ไวรัสโคโรนา,ไวรัสโคโรน่า,อ.สวรรคโลก,สุโขทัย,ตลาดนัด,ปิดตลาด,ข่าวทั่วไป